Covid-19: ‘Werkers het óók verantwoordelikheid’(Foto: Jon Super/AP) Nagenoeg 1,5 miljoen mense het Maandagoggend – te midde van streng maatreëls – teruggekeer werk toe. Vlak 4 van die regering se sogenaamde koronavirusvlakke geld sedert Vrydag, wat beteken sommige aktiwiteite word toegelaat, onderworpe aan uiterste voorsorgmaatreëls om gemeenskapsoordrag en verdere uitbrekings te beperk. Thulas Nxesi, minister van arbeid en indiensneming, het Sondag ŉ lys vereistes bekend gemaak waaraan werkgewers moet voldoen wanneer bedrywighede hervat word. Hy het ook gewaarsku dat ondernemings wat nie aan die vereistes voldoen nie, beveel kan word om hul ondernemings te sluit. Nxesi het gesê wat betref die departement se voorbereiding en afdwing van die regulasies – (Foto: Brian Inganga/AP) Die minister het egter benadruk dat nie net werkgewers ŉ verantwoordelikheid het nie. “Werkers moet hulle hande was of ontsmet, hulle moet die beskermende kleredrag dra en opdragte rakende gesondheid en veiligheid volg. Dit is in almal se belang sodat almal veilig bly en ons die verspreiding van die virus stuit,” het Nxesi gesê. Volgens die minister het die Covid-19-pandemie ŉ hele aantal skuiwergate in die werkplek uitgewys – en werkers wat nie in tradisionele rolle inskakel nie. Dit sluit in diegene in die informele sektor, buitengewone en vryskutwerkers. Hy het onderneem om die sogenaamde veiligheidsnet ook na dié werkers uit te brei. Werkloosheidsversekeringsfonds Die departement se hoofinspekteur van beroepgesondheid en veiligheid, Tibor Szana, het gesê een van die departement se grootste take tydens die afsonderingstydperk was die hantering van uitbetalings aan diegene wat finansieel deur die pandemie geraak is. Vergoedingsfonds (Argieffoto: Vincent Thian/AP) Covid-19 is vroeër vanjaar tot beroepsiekte verklaar, wat dit vir bepaalde beroepe makliker maak om vergoeding te eis indien hulle die virussiekte by die werk opdoen. Szana het Sondag gesê tot dusver is daar egter nog baie min eise by die Vergoedingskommissaris ingedien. ŉ Toegewyde reaksiespan, bestaande uit medici en amptenare van die departement, sal die eise as ŉ prioriteit hanteer. Soos die WVF het die Vergoedingsfonds ook op aanlyn aansoeke besluit, gerugsteun deur ŉ inbelsentrum, om eisers en amptenare te beskerm en die proses meer vaartbelyn vir betaling te maak,” het hy gesê.